Itajime shibori puhul kaitsevad volditud kangast värvumise eest näiteks puuklotsid, mis kinnitatakse tugevasti klambrite või sidumise abil. Muster moodustub kuusnurkadest, ruutudest, kolmnurkadest. Klotsid takistavad motiivi keskosa värvumist. Kuna kangas on kokku volditud mitmekordselt on tulemuseks korduva mustrikorraga kangas. Siiski tasuks tähelepanu pöörata sellele, et mitmekihilise kanga puhul saavad rohkem värvi pealmised ja vähem keskmised kihid. Klambriteks sobivad väga edukalt ehituspoes  müüdavad pitskruvid.